Proiect

**GUVERNUL REPUBLICII MOLDOVA**

**H O T Ă R Î R E** nr.\_\_\_\_\_

din „\_\_\_\_ „\_\_\_\_\_\_\_\_\_\_2016

Chişinău

**Cu privire la dezvoltarea bazei tehnico-materiale şi infrastructurii**

**Instituţiei Publice Universitatea de Stat de Medicină şi Farmacie**

**„NicolaeTestemiţanu”**

În conformitate cu prevederile art.8 din Codul funciar nr.828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art.817), cu modificările şi completările ulterioare, art.6 alin.(4) din Legea nr.91-XVI din 5 aprilie 2007 privind terenurile proprietate publică şi delimitarea lor (Monitorul Oficial al Republicii Moldova, 2007, nr.70-73, art.316), art.6 din Legea nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările ulterioare, Guvernul

**HOTĂRĂŞTE:**

1. Se permite separarea porţiunilor de teren:

- cu suprafaţa de 0,06 ha din 0,4378 ha ale terenului cu numărul cadastral 0100518.182 din bd. Ştefan cel Mare şi Sfânt, 194, mun. Chişinău;

- cu suprafaţa de 0,1655 ha din 0,3072 ha ale terenului cu numărul cadastral 0100213.825 din str. Nicolae Testemiţeanu 24/5, mun. Chişinău;

- cu suprafaţa de 0,1 ha din 0,4467 ha ale terenului cu numărul cadastral 0100520.208 din str. 31 August 1989, 137 A, mun. Chişinău, aflate în folosinţa Universităţii de Stat de Medicină şi Farmacie “Nicolae Testemiţanu”, în conformitate cu legislaţia de urbanism şi amenajare a teritoriului.

2. Se transmite din domeniul public în domeniul privat al statului:

- terenul cu suprafaţa de 0,06 ha din 0,4378 ha ale terenului cu numărul cadastral 0100518.182 din bd. Ştefan cel Mare şi Sfânt, 194, mun. Chişinău:

- terenul cu suprafaţa de 0,1655 ha din 0,3072 ha ale terenului cu numărul cadastral 0100213.825 din str. Nicolae Testemiţeanu 24/5, mun. Chişinău;

- terenul cu suprafaţa de 0,1 ha din 0,4467 ha ale terenului cu numărul cadastral 0100520.208 din str. 31 August 1989, 137 A, mun. Chişinău;

- terenul cu suprafaţa de 0,3076 ha cu numărul cadastral 0100517.184 din bd. Ştefan cel Mare şi Sfânt, 167, mun. Chişinău, aflate în folosinţa Universităţii de Stat de Medicină şi Farmacie “Nicolae Testemiţanu”.

3. Se acceptă propunerile Ministerului Sănătăţii:

- privind utilizarea terenurilor nominalizate în punctul 1 şi 2 al prezentei hotărîri în scopul dezvoltării bazei tehnico-materiale a Centrului Medical Universitar de Reabilitare a Universităţii de Stat de Medicină şi Farmacie “Nicolae Testemiţanu” din str. 31 August, 137 A, mun. Chișinău, extinderii Centrului de Simulare în Instruirea Medicală din str. 31 August, 137 A, mun. Chişinău, îmbunătățirii condiţiilor de studii, agrement şi de trai a studenților şi rezidenților;

- privind desfiinţarea Blocului de studii nr.5 existent din str. 31 August, 137 A, mun. Chișinău.

4. Ministerul Sănătăţii va monitoriza toate etapele de implementare a prezentei hotărîri şi va fi responsabil pentru corectitudinea perfectării tuturor documentelor.

5. Agenţia Relaţii Funciare şi Cadastru va opera modificările necesare în documentaţia de inventariere tehnică în conformitate cu prevederile prezentei hotărîri.

**PRIM MINISTRU Pavel FILIP**

**Contrasemnează:**

**Ministerul Sănătăţii Ruxanda GLAVAN**

**Viceprim–ministru, ministrul economiei Octavian CALMÂC**